Nuknica

Nuknica ( Nucknitz) je wjeska  w srjedźišću Budyskeho wokrjesa w Hornjej Łužicy. Z 1974 słuša ke Chróšćanskej gmejnje. Wjetšina wobydlerjow serbuje.

Njedaloko Nuknicy so kóžde lěćo rockowy festiwal Nukstock wotměje, organizowany wot młodźinskeho kluba Baraka.

 Geografija 
Nuknica leži něhdźe dwaj kilometraj juhowuchodnje Chrósćic na prawym boku Satkule. Susodne wsy su Prawoćicy na sewjeru, Baćoń na wuchodźe, Pozdecy na juhowuchodźe, Lejno na juhozapadźe a Kopšin na zapadźe.

 Stawizny 
Njedaloko stareho wikowanskeho puća Via regia ležaca wjeska naspomni so prěni raz w lěće 1512 jako Nuckewitz. W lětomaj 1546 a 1580 mjenowachu ju Forberg, potajkim „wudwór“ (Vorwerk). Ležownostne knjejstwo měješe 1548 hišće Nukničanske ryćerkubło, 1580 pak hižo zdalene kubło we Łuze pola Njeswačidła. W 17. a 18. lětstotku słušeše Nuknica k Worklečanskemu ryćerkubłu.

Po statistice Arnošta Muki měješe Nuknica w lěće 1884 90 bjez wuwzaća serbskich wobydlerjow. Arnošt Černik poda za lěto 1956 ličbu wobydlerstwa wot 220 w Nukničanskej gmejnje (z Kopšinom a Prawoćicami) a serbskorěčny podźěl wot 69,1 %.

 Swójby 
Adresowa kniha z lěta 1901 podawa za Nuknicu slědowace swójby: Donatec (Jakub, čo. 6 a Mikławš, čo. 5), Jaworkec (Jurij, čo. 2, kubler a gmejnski sudnik), Kralec (Michał, čo. 1), Lebzec (Jakub, čo. 3), Smolic (Pětr, čo. 7) a Wawrikec (Jakub, čo. 4). Gmejnski předstejićer bě w tutym lěće Mikławš Ješki z Kopšina.Adreß-Buch des Bezirks der königlichen Amtshauptmannschaft Kamenz..., 1901, S. 173

 Wosobiny 
 Matej Jan Kućank (1776–1844) – duchowny, kulturny prócowar
 Jakub Kućank (1818–98) – duchowny, kulturny prócowar, spisaćel

 Hlej tež 
 Lisćina kulturnych pomnikow w Nuknicy

mini|center|upright=1.7|Powětrowy wobraz Nuknicy z juha

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Chrósćicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1512
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1974